open-index/open-wikipedia-markdown huggingface dataset:
Midian (album)

***Midian*** er det fjerde fullengde-albumet av det britiske metal-bandet Cradle of Filth, utgitt på halloween i 2000. Det ble da sett på som det mest kommersielle og tilgjengelige albumet deres til da. Det er et konseptalbum inspirert av Clive Barkers roman *[[Cabal (roman)|Cabal]]* og hans etterfølgende filmversjon *[[Nightbreed]]*, og Doug Bradley - som hadde en mindre rolle i filmen, men som er bedre kjent som Pinhead fra Barkers *[[Hellraiser]]* og dens oppfølgere - bidrar som forteller på enkelte spor. Selv om keyboards fortsatt er fremtredende så er *Midian* mere gitar-orientert enn forgjengerne. Coverbildet ble laget av JK Potter.

I Bibelen er midianittene en arabisk stamme som nedstammer fra Abraham, og Midian er hvor Moses befant seg i sitt førtiårige eksil fra Egypt. Midianittene i Bibelen tar sitt navn fra Midian, en sønn av Abraham og en av hans konkubiner. I dag befinner området som var Midian, seg i deler av det vestre Saudi-Arabia, det sørlige Jordan, det sørlige Israel og Sinaihalvøya. Folket i Midian nevnes også utførlig i Koranen, hvor navnet på arabisk er Madyan. Midian er i *Cabal* og *Nightbreed* en bortgjemt by hvor monstere kan skjule seg for menneskeheten.

Sangen «Cthulhu Dawn» påkaller vesenet fra horror-forfatteren H. P. Lovecrafts Cthulhu-mythos. Mange andre heavy metal-band – som for eksempel Metallica, Morbid Angel og Bal-Sagoth – har benyttet seg av navnet Cthulhu.

Åpningslinjen på «Lord Abortion» («care for a little necrophilia, hm?») er et sitat fra Terry Gilliams film *[[Brazil (film)|Brazil]]* (i filmen sagt av Kim Greist, men her fremført av Toni King, Dani Filth's kone).

Tittelen på sangen «Amor E Morte» er portugisisk for «kjærlighet og død».

«Her Ghost in the Fog» ga opphav til både en video, regissert av Alex Chandon (som fikk tung rotasjon på MTV2 og andre rock-kanaler), og en oppfølger i «Swansong for a Raven» på albumet *[[Nymphetamine]]*.

## Sporliste
# «At the Gates of Midian» – 2:21
# «Cthulhu Dawn» – 4:17
# «Saffron's Curse» – 6:32
# «Death Magick for Adepts» – 5:53
# «Lord Abortion» – 6:51
# «Amor E Morte» – 6:44
# «Creatures that Kissed in Cold Mirrors» – 3:00
# «Her Ghost in the Fog» – 6:24
# «Satanic Mantra» – 0:51
# «Tearing the Veil from Grace» – 8:13
# «Tortured Soul Asylum» – 7:46
# «For Those Who Died» – 6:16 (Sabbat-cover med Martin Walkyier som gjestevokalist) (Bonusspor på den japanske utgaven)

All musikk av Cradle of Filth, alle tekster av Dani Filth, unntatt «For Those Who Died»

## Musikere
*Dani Filth – Vokal
*Gian Pyres – Gitar
*Robin Graves – Bass
*Martin Powell – Keyboards
*Paul Allender – Gitar
*Adrian Erlandsson – Trommer

## Referanser


## Eksterne lenker
*
Terskelfjord

En **terskelfjord** er en fjordarm med grunt innløp fra havet og et dypt basseng i fjorden innenfor. Terskelen begrenser utveksling av vann mellom det dype bassenget og kysten utenfor. Terskelen er vanligvis laget av en endemorene fra isbreen som gravde ut fjordarmen.

En del lengre fjorder, blant annet Hardangerfjorden, har flere terskler, med relativt dype partier imellom. Sognefjorden har en terskel nær munningen mot havet og hovedfjorden har i lengderetningen (mellom munningen og Årdal/Skjolden) ingen terskler.

Terskefjorder har typisk tre lag av vannmasser. Overflaten består av lite salt ferskvann eller brakkvann med tilførsel fra elver, på grunn av lite saltinnhold er dette vannet lettere. Mellomlaget ligner på kystvannet utenfor. Under terskelens nivå er bassengvannet. Vannet i de to øverste lagene beveger seg relativt lett ut og inn av fjorden, mens bassengvannet i stor grad er isolert fra kysten av terskelen. På grunn av lite utskifting av vann har terskelfjorder lavt oksygeninnhold på dypet. Nedbrytning av organisk materiale forbruker oksygen i vannet og dersom bassengvannet er isolert i lang tid vil det bli oksygenfattig (hypoksisk) eller helt fritt for oksygen. For eksempel Bolstadfjorden er nesten oksygenfri under 50 meters dyp. Ferskvann/brakkvann på overflaten av Bolstadfjorden hindrer sirkulasjon av det tyngre saltvannet under slik at fjordbunnen har lag av organiske sedimenter og saltvannet er oksygenfattig. Lite oksygen gjør det vanskelig for mange fiskearter og sjødyr: Oksygennivået kan påvirke atferd og artsmangfold. Klimaendringer kan gi varmere og dermed letter kystvann slik at dypvannet i fjordene ikke så lett skiftes ut.

Ved varme temperaturer kan dette føre til oksygenmangel og fiskedød, som i Mariager Fjord i Danmark.

## Se også
* Poll
* Terskel (geologi)

## Referanser
Olof Palmes gata

**Olof Palmes gata** er en gate i Stockholm oppkalt etter Sveriges tidligere statsminister Olof Palme. 

Olof Palmes gata ligger på Norrmalm og strekker seg mellom Sveavägen og Norra Bantorget. Tidigere utgjorde gaten en del av Tunnelgatan. Den smalere delen av gaten øst for Sveavägen, som leder mot Brunkebergstunnelen og der Olof Palme ble skutt, heter fortsatt Tunnelgatan. 

Mordet på statsminister Olof Palme skjedde den 28. februar 1986 i krysset Sveavägen og Tunnelgatan. Allerede 23. april samme år ble det besluttet av kommunfullmäktige å gi gaten nytt navn til minne om den avdøde statsministeren. Det finnes i dag en minnetavle over Palme-mordet der gaten krysser Sveavägen, også kalt Olof Palmes Minnesplats.

## Referanser


## Eksterne lenker
* 
* svenskaplatser.se: Olof Palmes Gata i Stockholm
Sveavägen

**Sveavägen** er en gate i bydelene Vasastaden og Norrmalm i Stockholm. Navnet ble offisielt etter navnerevisjonen 1885.

Gata begynner ved Sergels torg og går nordover forbi Sveaplan og slutter ved Norrtull.

## Historie
Gata har hatt mange ulike navn, lengder og bredder. Det eldste kjente navnet *Roslagsgatan* fra midten på 1600-tallet, men det ble senere byttet ut med *Badstugatan*. Navnet ble enda mer kjent som *Stora Badstugatan*. *Lilla Badstugatan* lå vest for *Stora Badstugatan* mellom  *Rådmansgatan* og *Markvardsgatan*, men den forsvant da Sveavägen ble bygd ut.

*Krutbrännargatan* er ett annet navn som av og til forekommer på 1600- og 1700-tallet.

Kong Gustav III hadde visjoner om en stor og bred gate fra Stockholms slott helt til Brunnsviken, for visuelt å slutte i Haga slott.

Fram til begynnelsen av 1900-tallet gikk Odengatan på en bro, kalt *Sveabron*, over Sveavägen. Broen finnes fremdeles under dagens kryss.

Bysten av Karl Staaf, som i dag står i parken ved spissen av Regeringsgatan/Birger Jarlsgatan, sto før i en liten allé på Sveavägen i høyde med Kammakargatan. Den ble flyttet i forbindelse med byggingen av tunnelbanen.

Lenge ville byens samferdselspolitikere forlenge Sveavägen sørover til Strömmen. Etter en lang og hard debatt ble en til slutt enige om å i stedet la Sveavägen slutte nord for Brunkebergstorg ved et helt nytt torg som ble til Sergels torg. Fortsettelsen av veien mot Strömmen kom til ved byggingen av Klaratunneln som har en gren fra Sveavägen. Sør for Hötorget er hele gata modernisert.

Langs gata finnes mange storbanker, som for eksempel Nordea og SEB. Socialdemokraternas hovedkontor ligger i Sveavägen 68.

Det finnes mange restauranter langs gata, blant annet kinarestauranter og restauranter med preg fra Orienten og Mongolia.

På Sveavägen finner en også Handelshögskolan og Stockholms stadsbibliotek. Man kan også se Adolf Fredriks kyrka på Sveavägens vestre side.

Tunnelbanestasjonene Hötorget og Rådmansgatan har oppganger mot Sveavägen.

## Hendelser

28. februar 1986 ble den svenske statsminister Olof Palme skutt i (daværende) kryss Sveavägen/Tunnelgatan. I dag finnes et minnesmerke ved plassen der han ble skutt. Tunnelgatan vest for Sveavägen fikk nytt navn etter drapet og heter i dag Olof Palmes gata.

## Eksterne lenker
* Fotogalleri med informasjon
FC Vaslui

**FC Vaslui** er en rumensk fotballklubb i Vaslui. 

## Managere

*  Basarab Panduru (2005&ndash;2005)
*  Mircea Rednic (2005&ndash;2006)
*  Gheorghe Mulțescu (2006&ndash;2006)
*  Viorel Hizo (2006&ndash;2007)
*  Dorinel Munteanu (2007&ndash;)

## Spillere med flest opptredener for FC Vaslui

## Toppscorere for FC Vaslui

## Referanser

## Eksterne lenker
* 
* Supporterside
Elodina

* *se systematisk inndeling*

***Elodina'' ''' er en [[Slekt (biologi)|slekt]] av [[sommerfugler]] i [[Gruppe (biologi)|gruppen]] [[hvitvinger]].  De lever i [[Australia]] og helt sørøst i [[Asia]].

== Utseende ==
Middelsstore, hvite sommerfugler. Oversiden er hvit med svarte vingespisser på forvingene.

== Levevis ==
Larvene lever på planter i [[kapersfamilien]] (Capparidaceae).

== Utbredelse ==
Slekten finnes i det østlige og nordlige [[Australia]], [[Ny-Caledonia]], [[Ny-Guinea]] og på [[Sulawesi]].

== Systematisk inndeling ==
[[Slektskap (evolusjon)|Slektskapsforholdene]] mellom hvitvingenes [[Gruppe (biologi)#Overordnede og delgrupper|delgrupper]] og [[slekt (biologi)|slekter]] kan være avklart i ulik grad.  Derfor kan endringer skje. 


* [[sommerfugler]] (Lepidoptera) 
** gruppe / overfamilie [[dagsommerfugler]] (Papilionoidea)
*** familie [[hvitvinger]] (Pieridae) 
**** delgruppe [[Pierinae]]
***** delgruppe / stamme [[Pierini]]
****** slekt ***Elodina**'  C. & R. Felder, 1865
******* *[[Elodina padusa]]* (Hewitson, 1853) 
******* *[[Elodina parthia]]* (Hewitson, 1853) 
******* *[[Elodina walkeri]]* Butler, 1898 
******* *[[Elodina angulipennis]]* (Lucas, 1852) 
******* *[[Elodina queenslandica]]* De Baar & Hancock, 1993 
******* *[[Elodina tongura]]* Tindale, 1923 
******* *[[Elodina claudia]]* De Baar & Hancock, 1993 
******* *[[Elodina perdita]]* Miskin, 1889 
******* *[[Elodina egnatia]]* Godart
******* *[[Elodina andropis]]* Butler, 1876
******* *[[Elodina anticyra]]* (Fruhstorfer, 1910) 
******* *[[Elodina argypheus]]* Grose-Smith, 1890
******* *[[Elodina biaka]]* Joicey & Noakes, 1915
******* *[[Elodina dispar]]* Röber, 1887
******* *[[Elodina effeminata]]* (Fruhstorfer, 1910) 
******* *[[Elodina hypatia]]* C. & R. Felder, 1865
******* *[[Elodina invisiblis]]* Fruhstorfer
******* *[[Elodina namatia]]* Fruhstorfer
******* *[[Elodina primularis]]* Butler
******* *[[Elodina pseudanops]]* Butler
******* *[[Elodina signata]]* Wallace, 1867
******* *[[Elodina sota]]* Eliot, 1956
******* *[[Elodina therasia]]* C. & R. Felder, 1865 
******* *[[Elodina umbratica]]* Grose-Smith
******* *[[Elodina aruensis]]* Joicey & Talbot, 1922
******* *[[Elodina denita]]* Joicey & Talbot, 1916
******* *[[Elodina leefmansi]]* Kalis, 1933
******* *[[Elodina pura]]* Grose-Smith, 1895
******* *[[Elodina velleda]]* Felder

## Kilder
* ''Elodina'' på Tree of life

## Eksterne lenker
* 
* ''Elodina''  – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Norsk Entomologisk forening – for deg som vil lære mer om insekter.
Sharkys elite

***Sharkys elite*** (originaltittel: *Sharky's Machine*) er en amerikansk actionthriller fra 1981 regissert av Burt Reynolds (også hovedrolle). Filmen handler om en tøff storby-purk som blir degradert til sedelighetsavdelingen. Der bygger han opp en elitegruppe bestående av annenrangs politifolk. Sentrale biroller spilles av Vittorio Gassman, Brian Keith, Charles Durning, Earl Holliman, Bernie Casey, Henry Silva, Darryl Hickman, Richard Libertini, Rachel Ward og Joseph Mascolo. Manus er basert på ei bok fra 1978 skrevet av William Diehl.

## Handling
Tom Sharkey er en tøff narkotikapurk i Atlanta. Han er kjent for å gå hardhendt til verks overfor kriminelle, men dette faller ikke i like god jord hos alle i etaten. Etter å ha skutt ned en narkolanger i en buss, blir han sparket nedover i etaten og havner hos sedelighetsavdelingen. Han nekter å gi opp og starter med å bygge opp en elitegruppe av "andreklasses" politifolk med siktemål å få has på en mafiaboss kalt «The Ace».

## Om filmen
*Sharkys elite* innbrakte $35,6 millioner i USA og havnet på 17-plass over de mest innbringende kinofilmene i USA i 1981.

Filmen ble forholdsvis godt mottatt av anmelderne, noe som gjenspeiles i at den har fått 86 % på *[[Rotten Tomatoes]]*. Den amerikanske filmkritikeren Roger Ebert gav den 3 av 4 stjerner, mens Leonard Maltin gav den 2 av 4.

## I rollene
*Burt Reynolds –  Sgt. Tom Sharky 
*Rachel Ward –  Dominoe 
*Vittorio Gassman –  Victor 
*Brian Keith –  Papa 
*Charles Durning –  Friscoe 
*Earl Holliman –  Hotchkins 
*Bernie Casey –  Arch 
*Henry Silva –  Billy Score 
*Richard Libertini –  Nosh 
*Darryl Hickman –  Smiley 
*Joseph Mascolo –  Joe Tipps 
*Carol Locatell –  Mabel

## Referanser


## Eksterne lenker
*
Gattsjina

**Gattsjina** er en by i Leningrad oblast, Russland, ca. 45&nbsp;km sør for St. Petersburg ved veien som leder til Pskov. Stedet er en del av Verdensarvlisten som heter «St. Petersburg og relaterte grupper av monumenter». Byen hadde .

## Historiske navn
Den var tidligere kjent i tur og orden som *Khottsjino*, *Gattsjina*&#32;(til 4. februar 1923), *Trotsk*&#32;(til 2. august 1929), og *Krasnogvardejsk*&#32;(til 39. januar 1944).

## Tidlig historie
Khottsjino (det eldste navn for Gattsjina) ble først dokumentert i 1499 som en landsby av Velikij Novgorod eller Stornovgorod i Russland. I løpet av en rekke kriger på 1600-tallet ble byen først gitt til Livland (et historisk område som i dag er delt mellom Estland og Latvia), deretter til Sverige før det igjen ble en del av Russland i løpet av den store nordiske krig. På denne tiden var Gattsjina en sørlig grannelag til Russlands nye hovedstad, St. Petersburg.

I 1708 ga tsar Peter den store Gattsjina til sin søster Natalia Aleksejevna, og da hun døde grunnla han et keiserlig hospital og apotek her. I 1765 kjøpte Katarina den store Gattsjina med dets omegn med tyve landsbyer som hun deretter skjenket til hennes favoritt, general og greve Orlov. Mellom 1766 og 1788 bygde greven et melankolsk slott på 600&nbsp;rom og anla en omfattende engelsk landskapspark på over 700&nbsp;hektar med et tilstøtende dyrehage og en gård for hester. En triumfbue ble reist, formgitt av Gattsjinas arkitekt, Antonio Rinaldi, i årene 1777&ndash;1782, for å danne en monumental inngang.

Gattsjinapalasset ble utvidet flere ganger av ulike keiserlige eiere. Rokokkointeriøret ble formgitt av Rinaldi og Vincenzo Brenna og utført av italienske stukkaturarbeidere og russiske håndverkere. Interiøret ble fremhevet med parkettgulv, malte vegger og karakteristiske italiensk møbler.

Gattsjina betjenes av den baltiske jernbane.

## Vennskapsbyer
*  Eskilstuna, Sverige
*  Esbo, Finland
*  Ettlingen, Tyskland
*  Coatbridge, Skottland

## Fotnoter

## Referanser


## Eksterne lenker
*
Mittelland

**Mittelland**, på tysk også **Schweizer Mittelland** («Det sveitsiske mellomlandet»), er det lavestliggende landskapet i Sveits. Det består av flatere partier samt en del åser, slik at høyden over havet i hovedsak ligger mellom 400 og 600 m. Det utgjør et av de tre hovedlandskapene i Sveits og ligger mellom de to andre; De sveitsiske Alpene i sør og Jurafjellene i nord. I tillegg er det avgrenset av de to innsjøene Genèvesjøen i vest og Bodensjøen i øst.

Mittelland utgjør bare 30&nbsp;% av arealet i Sveits, men har mer enn ⅔ av befolkningen, altså rundt 5 millioner mennesker. Dette betyr at Mittelland er tett befolket, med ca. 380 innbyggere per km².
Landskapet omfatter alle sveitsiske byer med mer enn  innbyggere med unntak av Basel og Lugano, hvorav de viktigste er Zürich, Genève, Bern og Lausanne.

## Eksterne lenker
* EDA Präsenz Schweiz – PRS – ''Mittelland''
Laskerprisen

**Albert Lasker Medical Research Awards** er en pris som har vært tildelt årlig siden 1946 til nålevende personer som har gitt betydelige bidrag til medisinsk forskning. Prisen er administrert av Lasker Foundation som ble grunnlagt av Albert Lasker og hans kone Mary Woodward Lasker, som senere ble en innflytelsesrik medisinsk forskningsaktivist. Prisene blir noen ganger omtalt som «America's Nobels». Claire Pomeroy er (pr. 2024) president i Lasker Foundation, en posisjon hun har hatt siden juni 2013.

En rekke av mottakerne av Laskerprisen har også senere mottatt Nobelprisen i medisin.

De fire hovedprisene:
* Albert Lasker Award for Basic Medical Research
* Albert Lasker Award for Clinical Medical Research
* Mary Woodard Lasker Award for Public Service (inntil 2010 Albert Lasker Public Service Award) 
* Albert Lasker Special Achievement Award (1994–)

## Referanser


## Eksterne lenker
*
Eheim

**EHEIM GmbH & Co. KG** er et tysk selskap som produserer akvarieutstyr. De produserer forskjellige typer pumper og filtre med tilhørende filtermedia. De lager også fôrautomater, slamklokker og annet tilbehør. 

Moderne vannkjøling av datamaskiner har åpnet et nytt marked for pålitelige, små og stillegående vannpumper for kontinuerlig drift, og Eheims pumper er ettertraktet også i dette markedet.

## Eksterne lenker
*
Bitter Suites to Succubi

***Bitter Suites to Succubi*** er en EP fra Cradle of Filth, utgitt for å fylle hullet mellom *[[Midian (album)|Midian]]* og *[[Damnation and a Day]]*, mens bandet forhandlet om skifte av plateselskap fra Music For Nations til Sony. Det har bare seks nye spor (to av dem er instrumentalspor), men fylles opp til album-lengde med tre omarbeidede sanger fra *[[The Principle of Evil Made Flesh]]* og en coverversjon. Det var bandets første utgivelse på deres eget plateselskap, Abracadaver. Det har også nøyaktig samme bandmedlemmer som på foregående album, noe som er uvanlig for gruppen.

«Dinner at Deviant's Palace» er egentlig «Fader vår» spilt baklengs.

## Sporliste
# «Sin Deep My Wicked Angel» – 2:23
# «All Hope in Eclipse» – 6:39
# «Born in a Burial Gown» – 4:46
# «Summer Dying Fast» – 5:21
# «No Time to Cry» (Sisters of Mercy-cover) – 3:22
# «The Principle of Evil Made Flesh» – 4:49
# «Suicide and Other Comforts» – 6:57
# «Dinner at Deviant's Palace» – 2:59
# «The Black Goddess Rises II» – 7:22
# «Scorched Earth Erotica» – 4:56

## Musikere
*Dani Filth – Vokal
*Paul Allender – Gitar
*Robin Eaglestone – Bass
*Martin Powell – Keyboards
*Gian Pyres – Gitar
*Adrian Erlandsson – Trommer
Folkeavstemningen om salg av Dansk Vestindia

**Folkeavstemningen om salg av Dansk Vestindia** var en ikke-bindende folkeavstemning i Danmark om Dansk Vestindia skulle selges til USA for 25 millioner dollar i gull. Avtalen var inngått 4. august 1916 og innebar også amerikansk anerkjennelse av dansk suverenitet over hele Grønland.

Valget ble avholdt 14. desember 1916 og var det første valget kvinner kunne avgi stemme etter endringen i Danmarks grunnlov året før. 283&nbsp;000 stemte for et salg og 158&nbsp;000 stemte mot et salg.

Innbyggerne i Dansk Vestindia hadde ikke stemmerett i valget, men i en uoffisiell folkeavstemning på St. Croix arrangert av David Hamilton Jackson stemte 4&nbsp;027 for et salg og sju imot et salg.

Øyene ble formelt overlevert til USA 31. mars 1917 og omdøpt til De amerikanske Jomfruøyer.

## Referanser
78violet

**Aly & AJ** (også kort kjent som **78violet**) er en tenårings-popduo med søstrene Alyson Renae «Aly» Michalka og Amanda Joy «AJ» Michalka. De er født i Torrance i California, men har tilbrakt en del av barndommen i Seattle i Washington. De er begge skuespillere, sangskrivere og gitarister.

De signerte en platekontrakt med Disneys plateselskap Hollywood Records i 2004. De slapp debutalbumet *Into the Rush* 16. august 2005. Albumet debuterte på nummer trettiseks i USA, solgte over 24&nbsp;000 eksemplarer den første uka, og det fikk senere platina av RIAA. *Into the Rush* ga dem «Contemporary Inspirerende Artists of the Year»-nominasjonen i 2006, og American Music Awards. Deres andre studioalbum *Insomniatic* debuterte som nummer femten i USA, solgte over 39&nbsp;000 eksemplarer den første uka på Billboard 200, dette er deres høyeste debut til dags dato.

Duoen endret navn i juli 2009 fra Aly og AJ til 78violet.

Duoen har sagt at når de er ferdige å filme sine egne filmer, planlegger de å komme tilbake til arbeidet med deres tredje studioalbum for en utgivelse i 2009. 30. september annonserte 78violet deres tredje studioalbum *78violet*, og de presenterte den nye utgivelsesdatoen, som er tidlig i 2010. 

Deres største hit, «Potential Break Up Song», kom på 9.-plass over 2007s beste sanger i bladet *[[Time Magazine|Time]]*.
Den ble platina av RIAA, og det ble solgt i over 1&nbsp;000&nbsp;000 eksemplarer.

## Referanser


## Eksterne lenker
* 
* 
* 
* Offisiell MySpace
Aller

**Aller** er en elv i delstatene Sachsen-Anhalt og Niedersachsen i Tyskland. Med sine  er den en av Tysklands lengste elver og har et nedbørfelt på .  Aller renner ut i den større elven Weser, som igjen renner ut i Nordsjøen ved Bremen og Bremerhaven.  Navnet har i middelalderen vært skrevet *Elera*, *Alera* og *Alara*, og betyr enten «erle» eller «rennende», fra den indogermanske forstavelsen *al-* og *ol-* i flere elvenavn.

Aller har sitt utspring nordvest på Magdeburger Börde i Sachsen-Anhalt, renner mot nordvest og dreier vest ved Oebisfelde på grensen til Niedersachsen (dvs på grensen mellom tidligere Øst- og Vest-Tyskland). Her følger elven den såkalte *Elbe-Aller Urstromtal* (istids-elvedal eller urstrømdal), det vil si en av de nordeuropeiske rennene i landskapet som ble skapt av innlandsisen i siste istid, og som ga støtet til øst-vest-rennende smeltevannselver i varmeperioden etter istiden. Aller dreier igjen inn i en ny og eldre urstrømdal mot nordvest ved Wolfsburg, via Celle og Verden an der Aller, hvor den ett par kilometer vestover munner ut i Weser fra øst. I det nedre løpet har elveleiet endret seg utallige ganger gjennom de siste årtusener og århundrer.

Sideelven Oker munner ut i Aller, og denne sideelven tar med seg halvparten av avrenningen fra fjellkjeden Harz-Gebirge. Oppdemminger i Harz har begrenset omfanget av ukontrollerte oversvømmelser.

Aller er blant de få nordtyske elver med store, uberørte strekninger og maleriske løp gjennom landsbyer, jordbruksmark og skoger. Ved Wolfsburg løper et stykke av kanalen Allerkanal, bygd 1860-63, ett par kilometer parallelt med Aller sør for elven. Ved Wolfsburg krysses elven også av den store kanalen Mittellandkanal, og ved byen Gifhorn krysses elven av Elbe-Seitenkanal.

Aller var en viktig elv for skipsfart i middelalderen, og Celle var i 1300 den viktigste kornhavnen i hele Niedersachsen. I dag er de  fra Weser og opp til Celle betegnet som nasjonal vannvei *(Bundeswasserstrasse)*, hvor skip opp til  bredde kan føres. Det er sluser ved Oldau, Bennetze, Marklendorf og Hedemstorf.

## Referanser


## Eksterne lenker
*
Syltetøy

**Syltetøy**, også kalt **sylt** en del steder, er et pålegg laget av kokt og/eller most frukt eller bær som regel blandet med et søtningsstoff som normalt er sukker. I tillegg kan en finne stivelse i form av pektin eller gelatin, samt oksidasjonshindrende midler.

Syltingen er en effektiv måte å ta vare på matvarer på. Når blandingen når en temperatur på 104 ℃ vil syren og pektinen i frukten reagere med sukkeret. Etter dette blir syltetøyet stivt når det kjøler seg ned. Noen frukttyper, som bringebær, solbær, stikkelsbær, rips, eple og sitrusfrukt, har høyt pektininnhold og reagerer lett på den forventede måten. For andre typer, som jordbær og bjørnebær, må en tilsette pektin eller andre stoff for å få tykk konsistens på blandingen. Syltetøy kan også lages av en blanding av ulike frukter og bær.

Ut fra hvilke fruktdeler en tar med kan en få ulik konsistens på syltetøyet. Som regel vil det inneholde frø og biter av tynne fruktskall. Dersom en filtrerer fruktmassen slik at det blir klart, blir produktet kalt gelé. Tar en med biter av tykkere fruktskall fra for eksempel appelsin blir det kalt marmelade.

## Historie

Sylting har vært kjent som konserveringsmetode i lang tid. Den greske teknikken med å ta vare på kveder ved å koke de i honning er beskrevet i den eneste kjente romerske kokeboken, fra rundt 400, skrevet av Apicius. Senere ble skikken med å sylte med sukker fra sukkerrør innført fra Karibia til Europa.

I Norge har man lange tradisjoner for å lage syltetøy. Frukt og bær ble høstet etterhvert som de modnet og kokt opp sammen med vann og sukker til rett konsistens. Sorter som ikke inneholdt nok naturlig stivelse (pektin) ble gjerne tilsatt gelatin, eller blandet med andre sorter.  Deretter ble syltetøyet helt på rene og nykokte (varmesteriliserte) sylteglass (Norgesglass). Glasslokket i seg selv var diffusjonstett med gummipakning. 

Før Norgesglassets tid ble det ofte brukte syltetøykrukker av keramikk. For å hindre luftkontakt som ville forringe smaken, ble det gjerne helt over et lag smeltet parafinvoks som størknet til et lufttett lokk direkte på syltetøyet. 

I dag prioriterer folk tiden sin annerledes, og høster ikke frukt og bær i samme målestokk som tidligere. Prisen på sukker i forhold til pris på fabrikkprodusert syltetøy kan også være en forklaring på at hjemmelaget syltetøy er sjeldnere nå enn tidligere. 

Bruk av fryseboks har også endret på måten en bruker frukt og bær på.  Frysetøy er bær som røres med sukker og eventuelt stivelse og fryses. Frysetøyet er ikke kokt og bevarer mer av bæras næring og friske smak.

## Regulering
«Syltetøydirektivet» fra EU (Rådets direktiv 79/693/EEC, 24 July 1979), og videre et direktiv fra 2001 satte et minimumskrav til hvor mye «frukt» et syltetøy måtte inneholde. På grunn av de mange ulike syltetøyene en lager innen unionsområdet fikk frukt en nokså utvidet definisjon som inkluderte «tomater, rabarbrastilker, gulrøtter, søtpoteter, agurker, gresskar, meloner og vannmeloner». Bær er derimot ikke nevnt.

## Kuriosa
* Joan Miró brukte bjørnebærsyltetøy i sin utforming av kunst.

## Referanser


## Eksterne lenker
*
Eurema

* *se systematisk inndeling*

***Eurema*** er en slekt av sommerfugler i gruppen hvitvinger.  De fleste lever i Mellom-, Sør- og Nord-Amerika.

## Utseende
Middelsstore (vingespenn ca. 32-50 millimeter), hvitaktige, gule eller oransje sommerfugler med brede, avrundede vinger. Spissen av forvingen er gjerne mørk.
Noen arter, for eksempel *Eurema daira*, har mer omfattende, svarte tegninger.

## Levevis
Larvene lever på planter i erteblomstfamilien, særlig på slekten *Cassia*.

## Utbredelse
Slekten er utbredt i Amerika, fra New York i nord til Argentina i sør, i tillegg blir fire arter fra Sørøst-Asia, Australia og Afrika ført til denne slekten.

## Systematisk inndeling

Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Coliadinae
***** slekt ***Eurema*** Hübner, 1819 
****** *[[Eurema adamsi]]* (Lathy, 1898) 
****** *[[Eurema agave]]* (Cramer, 1775) 
****** *[[Eurema albula]]* (Cramer, 1776) 
****** *[[Eurema amelia]]* (Poey, 1832) 
****** *[[Eurema arbela]]* Geyer, 1832 
****** *[[Eurema brigitta]]* (Stoll, 1780)
****** *[[Eurema daira]]* (Godart, 1819)
****** *[[Eurema desjardinsi]]* (Boisduval, 1833) 
****** *[[Eurema deva]]* (Doubleday, 1847) 
****** *[[Eurema elathea]]* (Cramer, 1777) 
****** *[[Eurema fabiola]]* (C. & R. Felder, 1861)
****** *[[Eurema herla]]* (MacLeay, 1826) 
****** *[[Eurema laeta]]* (Boisduval, 1836)
****** *[[Eurema lirina]]* (Bates, 1861) 
****** *[[Eurema lucina]]* (Poey, 1852) 
****** *[[Eurema mexicana]]* (Boisduval, 1836) 
****** *[[Eurema nigrocincta]]* Dognin, 1889 
****** *[[Eurema paulina]]* (Bates, 1861) 
****** *[[Eurema phiale]]* (Cramer, 1775) 
****** *[[Eurema reticulata]]* (Butler, 1871) 
****** *[[Eurema salome]]* (C. & R. Felder, 1861) 
****** *[[Eurema tupuntenem]]* Lichy, 1976 
****** *[[Eurema xantochlora]]* (Kollar, 1850)

## Kilder
* Tree of life – ''Eurema''

## Eksterne lenker
* 
* ''Eurema'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Johs. Rian

**Johannes Rian** (født 17. mai 1891 i Overhalla, død 10. desember 1981 i Oslo), kjent som **Johs. Rian**, var en norsk maler.

Johs Rian studerte ved Statens Håndverks- og Kunstindustriskole i 1927 og ved Statens kunstakademi under Axel Revold fra 1928 til 1930. Han foretok siden flere studiereiser i blant annet Sør-Europa. Han hadde en rekke separatutstillinger og er representert i blant annet Nasjonalgalleriet og Museet for Samtidskunst i Oslo, Bergen Billedgalleri, Riksgalleriet, Statens Museum for Kunst i København og Nasjonalmuséet i Stockholm.

Johs. Rian ble tidlig påvirka av franske kunstnere som Cézanne og Matisse, og bildene hans inneholder oftest forenkla figurer og flatekomposisjoner i kraftige farger. På 1960- og 70-tallet malte Johs. Rian mest nonfigurativ kunst.

## Referanser


## Eksterne lenker
* Verk av Johs Rian på nasjonalmuseet.no
* Johs. Rian i Norsk biografisk leksikon
* Bildeeksempler og CV hos Galleri Haaken
* Haaken A. Christensen om Johs. Rian 2001
* Johs Rian på Samtidskunstmuseet 2002
Maria Sandvik

**Maria Bergljot Nordby Sandvik** (født 20. august 1981) er en norsk danser. Hun er oppvokst på Notodden. I 2007 deltok hun i *[[Skal vi danse (TV-program)|Skal vi danse]]* på TV 2, og gikk til topps med sin kjendispartner Tshawe Baqwa. Våren 2008 medvirker hun som vertinne i gameshowet *[[Deal or no deal]]*.

## Referanser


## Eksterne lenker
*
Lovecraft & Witch Hearts

***Lovecraft & Witch Hearts*** er et samlealbum av det britiske metal-bandet Cradle of Filth. Det beskrives i Dani Filths notater på omslaget som *«a favoured grimoire of tracks coupled with the rare and unreleased, rather a 'mess of' than a 'best of'...»*  Dette var en av to utgivelser i 2002 (den andre var *[[Live Bait for the Dead]]*) og var ment å runde av Cradle of Filths kontrakt med Music For Nations før de skrev en (kortlivet) kontrakt med Sony.

Disc 1 (*Lovecraft*) består av albumspor fra deres Music For Nations-katalog. Disc 2 (*Witch Hearts*) består av ekstraspor hentet inn fra «limited editions» og importutgaver av deres MFN-utgaver (for eksempel dobbeldisc-versjonen av *[[Cruelty and the Beast]]*), sammen med en del remixer.

## Sporliste
***Lovecraft***
# «Creatures That Kissed in Cold Mirrors» – 3:01
# «Dusk and Her Embrace» – 6:08
# «Beneath the Howling Stars» – 7:37
# «Her Ghost in the Fog» – 6:24
# «Funeral in Carpathia (Be Quick or Be Dead Version)» – 8:07
# «The Twisted Nails of Faith» – 6:49
# «From the Cradle to Enslave» – 6:34
# «Saffron's Curse» – 6:22
# «Malice Through the Looking Glass» – 5:30
# «Cruelty Brought Thee Orchids» – 7:18
# «Lord Abortion» – 6:51

***Witch Hearts***
# «Once upon Atrocity» – 1:46
# «Thirteen Autumns and a Widow (Red October Mix)» – 7:14
# «For Those Who Died (Return to the Sabbat Mix)» – 6:15
# «Sodomy and Lust» (Sodom-cover) – 4:42
# «Twisting Further Nails» – 5:30
# «Amor E Morte (Lycanthropy Mix)» – 7:14
# «Carmilla's Masque» – 2:52
# «Lustmord and Wargasm II» – 7:46
# «Dawn of Eternity» (Massacre-cover) – 6:18
# «Of Dark Blood and Fucking (Stripped to the Bone Mix)» – 5:59
# «Dance Macabre» – 4:27
# «Hell Awaits» (Slayer-cover) – 5:39
# «Hallowed Be Thy Name» (Iron Maiden-cover) – 7:10
Live Bait for the Dead

***Live Bait for the Dead*** er et konsertalbum av det britiske metal-bandet Cradle of Filth.

Albumet er spilt inn på Nottingham Rock City den 14. april 2001.  Den samme konserten er inkludert på DVD-en *[[Heavy, Left-Handed and Candid]]*.  Albumet har samme format som *[[Lovecraft & Witch Hearts]]*, med hovedalbumet supplementært med en disk nr. 2 med sjeldne spor og remixer.  

## Eleven Burial Masses
En 2007-utgivelse fra Peaceville Records kombinerer den første disken på *Live Bait for the Dead* med DVD-en *Heavy, Left-Handed and Candid* (unntatt bonussporene). «Eleven» i tittelen regner ikke med instrumentalsporene «The Ceremony Opens» og «Creatures That Kissed in Cold Mirrors».

## Sporliste
***Disk 1*** / ***Eleven Burial Masses (CD og DVD)***

# «The Ceremony Opens» (Intro)
# «Lord Abortion»
# «Ebony Dressed for Sunset»
# «The Forest Whispers My Name»
# «Cthulhu Dawn»
# «Dusk and Her Embrace»
# «The Principle of Evil Made Flesh»
# «Cruelty Brought Thee Orchids»
# «Her Ghost in the Fog»
# «Summer Dying Fast»
# «Creatures that Kissed in Cold Mirrors»
# «From the Cradle to Enslave»
# «Queen of Winter, Throned»

***Disk 2 (Live Bait for the Dead only)***

# «Born in a Burial Gown» (The Polished Coffin-mix)
# «No Time to Cry» (Sisters of No Mercy mix)
# «Funeral in Carpathia» (Lydprøve-opptak)
# «Deleted Scenes of a Snuff Princess»
# «Scorched Earth Erotica» (Opprinnelig demo(n)-versjon)
# «Nocturnal Supremacy» (Lydprøve-opptak)
# «From the Cradle to Enslave» (Under Martian Rule-mix)
# «The Fire Still Burns» (Twisted Sister-cover)

## Eksterne lenker
Oker (elv)

**Oker** er en elv i delstaten Niedersachsen i Tyskland – en sideelv til Aller, som igjen renner ut i Weser. Elven er  og har sitt utspring på  høyde i fjellkjeden Harz nær grensen til det tidligere Øst-Tyskland.  Nedbørfeltet er på .

Elven er oppdemmet med demningen Okertalsperre i Harzfjellene. Herfra benyttes elven flittig til kanopadling helt ned til middelalderbyen Goslar. Videre renner elven gjennom storbyene Wolfenbüttel og Braunschweig. Etter Braunschweig ledes Oker under Mittellandkanal og renner videre ut i Aller midt mellom byene Celle og Gifhorn.

I middelalderen dannet elven grensen mellom bispedømmene Halberstadt (senere kurfyrstedømmet Brandenburg) og Hildesheim. Etter 1814 var Oker grenselven mellom Kongeriket Hannover i vest og henholdsvis hertugdømmet Braunschweig og Kongeriket Preussen i øst. I etterkrigstiden var deler av elven også grenseelv mellom Vest-Tyskland og Øst-Tyskland.
## Referanser
Jareteigen

**Jareteigen** er et sted nord i Tønsberg kommune i Vestfold. På Jareteigen ligger Tønsberg Montessoriskole og barnehage, en liten montessoriskole som før var barneskole i tidligere Sem kommune. Skolebygningen ble reist i 1937 med et tilbygg i 1958. Den gamle Jareteigen skole ble bygd i 1862, mens Jareteigen småskole ble innkjøpt i 1918. Dagens Montesorriskole ligger ved «Hortensveien», riksvei 19, som går på raet(geologi) mellom byene Tønsberg og Horten. Stedet skolen ligger på, kalles også Skibrekk. Jareteigen ligger i et jordbruksområde mellom tettstedet Barkåker der Vestfoldbanen tidligere hadde stasjon, og badebyen Åsgårdstrand. Jareteigen har navn etter en av bondegårdene i området, som allerede omkring 1600 var delt i to gårder, nordre og søndre Jareteigen.

## Eksterne lenker
* Jareteigen Montesorriskole
* Zoombart kart og luftfoto over gården Jareteigen
* Oppslagsordet «Jareteigen» i bygdeboka for Sem og Slagen
Kognat (lingvistikk)

**Kognat** (fra latin c*on-* og (*g)natus*, «født») er i lingvistikken betegnelsen for ord som har felles etymologisk opprinnelse, det vil si ord fra ulike, men beslektede språk.

Ordet må ha blitt nedarvet fra et felles urspråk. Nyere lånord er ikke kognater, men lånord i urspråket kan gi opphav til kognater. Kognater er ikke nødvendigvis synonymer, ettersom ord kan skifte betydning med tiden.

Begrepet kognat er avledet fra det latinske substantivet *cognatus* som betyr «blodslektning».

## Karaktertrekk
Kognater trenger ikke nødvendigvis ha samme mening, som kan ha endret seg ved at språkene har utviklet seg adskilt. Eksempelvis, sammenlign engelske *starve* («å sulte») med nederlandske *sterven* eller tyske *sterben* («å dø»); disse tre ordene er alle avledet fra samme urgermanske rot **sterbaną* («dø»). Engelsk *dish* («tallerken») og tyske *Tisch* («bord») med deres flate overflater kommer begge fra latinske *discus*, men det vil være feil å identifisere deres meninger som den samme. *Discus* er avledet fra greske δίσκος (fra verbet δικεῖν, «å kaste»). En senere og adskilt avledning av *discus*, antagelig via middelalderlatin *disca*, er engelsk *desk* («pult») og norsk *disk*.

Kognater trenger heller ikke å ha opplagt like former, eksempelvis engelske **', [[fransk]]e **', og armensk  (*hayr*) som alle nedstammer direkte fra urindoeuropeiske **ph₂tḗr*.

Et eksempel på et lånord som har gitt opphav til kognater er *jern*. Ordet har kognater i de andre germanske språkene, som engelsk *iron* og tysk *Eisen*. Det stammer fra urgermansk **isarnan* og ble lånt til urgermansk fra keltisk **isarnon*.

## Falske kognater
Falske kognater er ord som folk vanligvis tror er beslektet og har felles opprinnelse, men som lingvistisk undersøkelse avslører ikke er beslektet. Eksempelvis på grunnlag av overfladiske likheter, det latinske verbet *habēre* og tyske *haben* har begge meningen «å ha», og synes således å være kognater. Imidlertid, på grunnen av måten ordene i de to språkene har utviklet seg fra urindoeuropeiske røtter, kan de ikke være kognater (se Grimms lov). Tyske *haben*, som engelske *have*, kommer fra urindoeuropeiske **kh₂pyé-*, «å gripe», og dets virkelige kognat er i latinske *capere*, «å gripe, ta, fange». Latinske *habēre* er på den annen side fra urindoeuropeiske **gʰabʰ*, «å gi, å motta», og er således kognat med norske *gi*, engelske *give*, og tyske *geben*.

## Referanser


## Litteratur
* Paraškevov, Boris (2004): ''Wörter und Namen gleicher Herkunft und Struktur: Lexikon etymologischer Dubletten im Deutschen''. Berlin: Walter de Gruyter, ISBN 3-11-017470-7

## Eksterne lenker
*«kognat», *Wiktionary*
*«Släkt» , *Svenska Akademiens ordbok* 1978.
*SpanishCognates.org
Kognat

**Kognat** (latin *cognatus*, slektning) kan referere til:

* Kognat (genealogi) – forfedre på morssiden
* Kognat (lingvistikk) – ord i ulike språk med samme opprinnelse
Potalapalasset

**Potalapalasset** ligger i Lhasa, Tibets hovedstad. Bygningen var vinterresidens for Tibets åndelige og verdslige leder, Dalai Lama, og regjeringskanselli for Tibet fram til 1959, da den nåværende Dalai Lama flyktet til India. Bygningen har over tusen rom, og er nå museum, og er bevart slik det var da Dalai Lama bodde der. Det er 13 etasjer høyt og ligger på klippen Marpori («den røde klippe»), omkring 3&nbsp;700 meter over havet. Navnet Potala kommer fra det guddommelige fjellet Potalaka, der boddhisattvaen Chenresig skal ha sin bolig. Palasset er også kjent som *Tse Podrang*, «palasset på fjelltoppen».

Det første palasset ble påbegynt i 631 av keiser Songtsän Gampo. Det nåværende palasset, som er av dzong-typen, består av to deler: det hvite palass som ble påbegynt i 1645 på ordre av den femte Dalai Lama, og det røde palass, som stod ferdig 1693.

Det hvite palasset var både Dalai Lamas vinterresidens og kanselli for den tibetanske regjering, mens det røde palasset utelukkende har sakrale funksjoner. I det røde palassets vestre kapell finnes fem gullbekledte *[[chörten]]*, der fem inkarnasjoner av Dalai Lama er begravd.

## Litteratur
* Deng Tu: *Der Potala-Palast*. Chinesischer Esperanto-Verlag 1995, ISBN 7-5052-0244-8.
* Àiěrjídì 艾尔极地: *Dài nǐ yóu Bùdálá Gōng* 带你游布达拉宫 / *Follow Me to the Potala*. Sìchuān měishù chūbǎnshè 四川美术出版社 2001, ISBN 7-5410-1940-2.
* *The Potala Palace of Tibet*. Joint Publishing Company 1982, ISBN 962-04-0196-4.
* Anthony Guise: *The Potala of Tibet*. Atlantic Highlands / Stacey International 1988, ISBN 0-905743-48-2.
* Phuntsok Namgyal: *Splendor of Tibet, The Potala Palace*. Homa&Sekey 2002, ISBN 1-931907-02-1.

## Eksterne lenker
* Bilde
Rüdiger Gamm

**Rüdiger Gamm** (født 10. juli 1971) er en tysk, «menneskelig kalkulator». Han lærte seg teknikken for å kalkulere (også som regel å huske) komplekse matematiske setninger i hodet som 21-åring. Han kan også snakke hele setninger baklengs, og regne ut ukedager for historiske datoer – alt ved hjelp av denne spesielle metoden for hoderegning. Han ble for alvor kjent gjennom Discovery Channels program *The Real Superhumans*, hvilket handlet om mennesker med spesielle evner. I programmet ble han undersøkt av forsker Allan Snyder, som konkluderte med at Gamms evner *ikke* er et resultat av Savant-fenomenet, men heller knyttet til genetikk.

## Kilder
* Discovery Channel: ''Rüdiger Gamm''
Kommunestyrevalg i Saltdal

## Folkeavstemninger
### [[Rådgivende folkeavstemning om tilslutning til EU 1994]]

### [[Rådgivende folkeavstemning om tilslutning til EF 1972]]

## Kommunestyrevalg
### 2011

### 2007

### 2003

### 1999

### 1995

### 1991
Stor havnål

**Stor havnål** (*Entelurus aequoreus*) er en fiskeart i gruppen egentlige nålefisker.

## Beskrivelse
Stor havnål er en lang og tynn fisk med glatt overflate. Beinringene er dekket av tykk hud og gir kroppen et ovalt utseende. Den har kun ryggfinne som voksen. Yngelen har noen tynne brystfinner. Hannfisken blir inntil 40&nbsp;cm lang og hunnfisken inntil 60&nbsp;cm lang.

## Referanser




## Litteratur
* 
* 

## Eksterne lenker
* 
*
Eg (Kristiansand)

**Eg** (tidligere stavemåter *Eig* og  *Eik*) er en grunnkrets tilhørende bydelen Kvadraturen/Eg i Kristiansand kommune nord for bysentrum. Eg har om lag 1500 innbyggere og ligger inneklemt mellom Kvadraturen i sør, elva Otra i øst og Baneheia i vest. 

Grunnen består av meget tykke lag leire og sand som er lagt opp over lang tid. Eg har også tidligere gruvedrift på en åre av den vulkanske bergarten  vesuvian, som skriver seg fra den tidligere «Skagerak-vulkanen» sør for fastlandet.

## Historie

Navnet kommer av *eik*, og henspiller til de tykke eikeskogene man fortsatt finner rester av her. Naturnavnet vitner om svært gammel bosetting, og gården er blant de «fire store» oldtidsgårdene i Kristiansand: Kjos, Grim, Eg og Gimle. 

Da Kristiansand ble grunnlagt i 1641, skjedde det ved at Kong Kristian IV kjøpte ut Sanden (den senere Kvadraturen) og skogsområdene nord for denne fra Eg gård.

I det gamle jordbruksområdet på Eg er det funn av hustufter og to store gravhauger fra bronsealderen og jernalderen. Ved utgraving i moderne tid var gravhaugene tomme, trolig plyndret i eldre tider.   

Eg gård var en av de største i Agder inntil den ble jevnet med jorden og ga plass til Vest-Agder Sentralsykehus.

I 1881 ble Norges andre psykiatriske sykehus – Eg sykehus – anlagt på Eg, tegnet av Ole Falck Ebbell. Det har hatt opptil 500 sengeplasser, men er i nyere tid kraftig nedbygget. Sykehuset er i dag et fredet kulturmiljø.   Dette sykehuset og det somatiske Sørlandet sykehus Kristiansand på Eg er i dag en del av Helse Sør-Øst.

## Referanser
Ormsund Roklub

**Ormsund Roklub** er en roklubb i Oslo som ble stiftet i 1883.

## Historie

### Klubbens opprinnelse
Helt fra 1878 ble det gjennomført organiserte kapproinger i Ormsund. Den gang i regi av løytnant Hans Bassø, med assistanse fra en del av de menn som senere var blant initiativtagerne til å stifte klubben. Det var i første rekke gutter fra Bekkelaget, Ormøya, Malmøya og Ulvøya som deltok i disse regattaene. I juli i 1883 sendte de tre herrene J.A. Stampe, Carl Torgersen og Jonas Haanshus ut en innbydelse til et møte for å drøfte opprettelsen av en roklubb i området. På møtet som fant sted 21. juli 1883, var det 11 personer til stede, og på det samme møtet ble Ormsund Roklub formelt stiftet. J.A Stampe ble valgt til klubbens første formann.

Den første arbeidsoppgaven til det nyvalgte styret ble å forsøke å sikre den nye klubben en viss økonomi slik at man hadde mulighet til å anskaffe materiell og gjennomføre trening og konkurranser. Styret besluttet også å leie en del av stranden til proprietær H. Juel på Ormøya for oppføring med båthus og brygge. Den årlige leien var den gangen 5 kr. Spareskillingsbanken lånte klubben penger til oppføringen av det første klubbhuset. Hus og båter ble til sammen forsikret for 1.200 kr. Medlemstallet i klubben økte i løpet av høsten 1883 fra 11 til 29. Formannen i klubben gav også klubben en firer uterigger som var innkjøpt fra Drammen Båtbyggeri i gave.

Klubben hadde senere et rødt klubbhus i Ormsundveien på Nedre Bekkelaget, der atkomsten til Sydhavna nå er. Klubbhuset er nå på Malmøya.

## Meritter

Klubben stilte lag i klassen «Firer med styrmann» i de olympiske leker i Stockholm 1912, og tok bronsemedalje. Mannskapet var Claus Høyer, Reidar Holter, Magnus Herseth, Frithjof Olstad og Olav Bjørnstad (styrmann).

## Kjente roere fra klubben
* Maleren Harald Sohlberg

### I nyere tid
*Alf Hansen
*Frank Hansen
*Lars Bjønness
* Magnus Grepperud
* Aleksander Berntsen
* Hans-Gunnar Grepperud

## Eksterne lenker
* Eikabergtinget om Ormsund Roklub 
* Roklubbens hjemmeside
* Roklubbens adresse
Damnation and a Day

***Damnation and a Day: From Genesis to Nemesis*** er det femte albumet til det britiske metal-bandet Cradle of Filth. Det inkluderer Budapest Filmorkester med 40 musikere og Budapest Filmkor med 32 sangere og er delvis basert på John Miltons episke dikt *[[Det tapte paradis|Paradise Lost]]* og var Cradles eneste fullengde-album for det store plateselskapet Sony BMG før de hoppet over til Roadrunner Records.

Fortellerstemmen på enkelte av sporene er ved David McEwen, som spilte Kemper i *[[Cradle of Fear]]* og opptrådte på videoen til *Her Ghost in the Fog* hvor han mimet Doug Bradleys vokaler.

Dette er det første Cradle-albumet som har bare en gitarist, da gitaristen Gian Pyres sluttet i bandet like før komposisjons- og innspillingsprossessen startet. Keyboardisten Martin Powell spilte session-gitarer for albumet.

I tillegg til det Miltonske temaet har albumet også standalone-spor som Nile-hyllesten «Doberman Pharaoh» og den Aleister Crowley-influerte «Babalon AD (So Glad For The Madness)».

Albumet ga opphav til to DVD-singler for sangene «Babalon AD (So Glad For The Madness)» og «Mannequin». Den første ble regissert av Wiz (som tidligere hadde arbeidet med Marilyn Manson), og som var modellert på Pier Paolo Pasolinis notoriske film *[[Salò o le 120 giornate di Sodoma|Salò]]*, som igjen var en bearbeiding av Marquis de Sades *Les 120 journées de Sodome ou l'école du libertinage* (Sodomas 120 dager). Den andre, som kan minne om Jan Švankmajers filmer, ble regissert av Thomas Mignone og inneholdt stop-motion-animasjon av George Higham.

## Sporliste
:;&nbsp;&nbsp;&nbsp;&nbsp;I. Fantasia Down
#«A Bruise Upon the Silent Moon» – 2:03
#«The Promise of Fever» – 5:58
#«Hurt and Virtue» – 5:23
#«An Enemy Led the Tempest» – 6:11
#;II. Paradise Lost
#«Damned in Any Language (A Plague on Words)» – 1:58
#«Better to Reign in Hell» – 6:11
#«Serpent Tongue» – 5:10
#«Carrion» – 4:42
#;III. Sewer Side Up
#«The Mordant Liquor of Tears» – 2:35
#«Presents From the Poison-Hearted» – 6:19
#«Doberman Pharaoh» – 6:03
#«Babalon A.D. (So Glad For the Madness)» – 5.39
#;IV. The Scented Garden
#«A Scarlet Witch Lit the Season» – 1:34
#«Mannequin» – 4:27
#«Thank God for the Suffering» – 6:13
#«The Smoke of Her Burning» – 5:00
#«End of Daze» – 1:24

## Musikere
*Dani Filth – Vokal
*Paul Allender – Gitar
*Martin Powell – Keyboards, Fiolin, Gitar
*Dave Pybus – Bass
*Adrian Erlandsson – Trommer
*Sarah Jezebel Deva – Backingvokal

## Referanser


## Eksterne lenker
* BerontakZine.com – *Damnation And A Day* anmeldelse i Indonesia
Busk

En **busk** er en vedaktig plante, som skiller seg fra et tre gjennom å være lavere og ofte spinklere, og ha flere stammer. Grensen mellom trær og busker er uklar. Vekstforholdene kan avgjøre om en plante blir oppfattet som en busk eller et tre. Hassel regnes for eksempel til treslagene, men omtales ofte som en busk. Landskap med sammenhengende viltvoksende buskvegetasjon kalles gjerne **buskmark**.

De minste vedaktige plantene kalles **dvergbusker**. Noen eksempler er røsslyng og blåbær. 

En **halvbusk** er en plante der den nederste delen av stengelen er forvedet, mens den øverste er grønn og myk. Eksempler er slyngsøtvier og bringebær.

## Buskas
Et **buskas** er en tett, men mer eller mindre tydelig begrenset samling med busker. Buskas kan opptre alene eller inngå i en større sammenheng, for eksempel som et innslag i en krattskog.

## Busklandskap
**Busklandskap** er landskapsområder med større, naturlige ansamlinger med buskvekster.

## Referanser


## Eksterne lenker
*
Nøkkelord

Et **nøkkelord** er et ord eller konsept med spesiell viktighet, spesielt ethvert ord som er brukt som en nøkkel til en kode eller bruk i et referanseverk for å koble til andre ord eller informasjon.

Det kan også bety:

*Nøkkelord (dataprogrammering), en indikator i datamaskinspråket for spesifikke kommandoer
*Nøkkelord (lingvistikk), et ord som dukker opp med uventet hyppighet i en tekst
**Nøkkelord (internettsøk), et ord brukt for å finne nyttige resultater i Internettsøk
** Smart-nøkkelord, snarvei for bokmerker i Firefox